હું ઠેરઠેર દરેક વિભાગમાં ફરવા લાગ્યો પરંતુ મને તો બીક લાગવા લાગી કે જંગલમાં પણ આટલી શાંતિ અને ખાલીપણું મેં જોયું નહતું. બધે ભેંકાર લાગતી ખાલી ખુરશી, ટેબલો અને કોમ્યુટરો કોઈ કામ કરતુ મને જડ્યું નહીં. અચાનક હું થોડો આગળ વધ્યો મેં એક પ્યુન તરીકે ફરજ બજાવતો માણસ જોયો અને એને પૂછ્યું કે બધા કામ કરતા માનવીઓ ક્યાં મળશે? તો એણે કીધું કે પચાસ રૂપિયા આપો તો કહું! મારી પાસે તો રૂપિયા ક્યાંથી હોય એટલે ત્યાંથી હું આગળ વધ્યો.